ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
ایم ایس ایم ای شعبے کی مدد
ایم ایس ایم ای کے مرکزی وزیر جناب نارائن رانے نے آج لوک سبھا میں ایک تحریری جواب میں بتایا کہ عالمی بینک نے ایم ایس ایم ای کی وزارت کو اطلاع دی ہے کہ اس کے بورڈ نے چار جون 2021 کو منعقدہ اپنی میٹنگ میں حکومت ہند کے پروگرام ’’ایم ایس ایم ای کارگزاری کو بڑھانے اور رفتار دینے ‘‘ ، جو کہ کووڈ۔ 19 عالمی وبا سے بہت زیادہ متاثر ہونے والے ایم ایس ایم ای شعبے میں نئی جان ڈالنے کے لئے ایک پہل ہے، پروگرام میں مدد دینے کے لئے 500 ملین امریکی ڈالر  کا ایک قرض منظور کیا ہے۔
آر اے ایم پی ، ایم ایس ایم ای کے مسابقت۔ کووڈ کے بعد کی لچک اور بحالی کے پروگرام  کا ایک حصہ ہے۔آر اے ایم پی پروگرام کے لئے ریاست وار سرمایہ کاری اور منظوری اس لئے نہیں دی گئی ہے کہ آر اے ایم پی کے لئے ابھی کابینہ کی منظوری کا انتظار ہے۔
آر اے ایم پی پروگرام کے لئے عالمی بینک کے پروگرام اپریزل ڈاکومنٹ کے مطابق 40 فیصد سے زیادہ ایم ایس ایم ایز کے پاس مالی بندوبست کے رسمی وسائل تک رسائی کا فقدان ہے۔ مجوزہ پروگام  کووڈ لچک اور بحالی کے لئے حکومت کے مختلف اقدامات میں تعاون کرتا ہے۔ یہ پروگرام حکومت کے رواں تعاون پروگراموں کی مدد کرے گا جو کہ ایم ایس ایم ایس کے مسابقتی پہلو پر مرکوز ہوں گے۔
۔۔۔۔۔۔۔۔۔۔۔
ش ح۔ا گ ۔ن ا۔
U-13639
(Visitor Counter : 102
سائنس اور ٹیکنالوجی کی وزارت
اے آر سی آئی کے سائنسدانوں نے اگلی پیڑھی کی حیاتیاتی لحاظ سے معدوم ہو جانے والی دھاتی چادریں وضع کیں
ٹیم کو توقع ہے کہ نئی دھاتیں حیاتیاتی لحاظ سے ماحولیات سے ہم آہنگ ہیں اور ان کا استعمال معالجاتی مقاصد کے لئے بھی کیا جا سکتا ہے
نئی دہلی، 16 ؍مئی، 2020،سائنس اور ٹیکنالوجی کےمحکمے  کے تحت 2 خود مختار اداروں یعنی انٹرنیشنل ایڈوانسڈ ریسرچ سنٹر فار پاؤڈر میٹالرجی اور نیو میٹریئلس ، نیز سری چترا ترِونال انسٹی ٹیوٹ آف میڈیکل سائنسز، ترواننتھاپورم کے سائنسدانوں نے مشترکہ طور پر انسانوں کے معالجے میں استعمال ہونے والے دھاتی آلات ، جو حیاتیاتی لحاظ سے معدوم بھی ہو سکتے ہیں کی نئی پیڑھی یعنی آئرن-میگنیز پر مبنی دھاتی چادریں وضع کرنے میں کامیابی حاصل کی ہے۔
حیاتیاتی لحاظ سے معدوم ہو جانے والے مٹیریئل ، جو انسانی زخموں کے بھرنے اور بعدازاں اپنی میکانکی کارکردگی برقرار رکھتے ہوئے آہستہ آہستہ گھُل جانے کی صلاحیت رکھتے ہیں۔ ساتھ ہی ساتھ انسانی جسم کے اندر اپنے دخول کے کوئی اثرات بھی نہیں چھوڑتے، فی الحال استعمال ہونے والے دھاتی امپلانٹس سے بہتر ہیں، جو مستقل طور پر انسانی جسم میں موجود ہوتے ہیں اور اس صورت میں پورے نظام کے اندر سمیت پیدا کرنے، دائمی ورم اور تھرموبوسس جیسے سائڈ ایفیکٹ پیدا کر سکتے ہیں۔
اے آر سی آئی ٹیم نے ، نئے ایف ای ایم این پر مبنی حیاتیاتی لحاظ سے معدوم ہوجانے والی دھاتوں کے سلسلے میں دونوں یعنی روایتی طور پر گھلنے اور پاؤڈر میٹالرجی تکنیکات کا استعمال کیا اور ان کا قطر2ایم ایم، لمبائی 12ایم ایم اور ان کی وال تھکنیس 175 یو ایم رکھی۔
متاثر کن نتائج حاصل ہونے کے بعد اے آر سی آئی ٹیم کو پورا یقین ہے کہ نوتشکیل شدہ ایف ای ایم این پر مبنی دھاتیں حیاتیاتی لحاظ سے معدوم ہو جانے والے معالجاتی مقاصد کے لئے استعمال ہونے کے عناصر سے مالا مال ہیں اور انہیں اسی انداز میں استعمال کیا جا سکے گا۔ سری چترا تھرونال انسٹی ٹیوٹ آف میڈیکل سائنسز میں یہ سائنسداں حضرات مخصوص مطالعات انجام دینے کا منصوبہ وضع کر رہے ہیں۔
مزید تفصیلات جاننے کے لئے ڈاکٹر کلیان ہیمبرام سے
پر رابطہ قائم کریں
۔۔۔۔۔۔۔۔۔۔۔
م ن۔ک ا۔
U- 2565
(Visitor Counter : 122
نائب صدر جمہوریہ ہند کا سکریٹریٹ
نائب صدرجمہوریہ ہند کی نئے مرکزی وزرأ کے ساتھ گفت وشنید
نئی دہلی،14جون :مرکزی کابینہ میں منتخب نئے وزرأ کے ساتھ اپنی گفت وشنید جاری رکھتے ہوئے، نائب صدرجمہوریہ ہند ، جناب ایم وینکیانائیڈونے تین وزرأ سے الگ الگ انداز میں بات چیت کی ۔ نائب صدرجمہوریہ ہند نے بھارت کی ترقی میں متعلقہ وزارتوں کے ذریعہ اپنا تعاون دینے کے لئے وزرأ کی ستائش کی اورانھیں مشورہ دیاکہ وہ عام انسان کی زندگی کو بہتربنانے کے لئے تما م ترضروری اقدامات کریں ۔
خوراک ڈبہ بندی اورصنعتوں کی نو منتخبہ وزیرمحترمہ ہرش سمرت کوربادل اوران کے ہمراہ وزیرمملکت جناب رامیشورتیلی نے نائب صدرجمہوریہ ہند کی رہائش گاہ پران سے ملاقات کی اوراپنی وزارتوں کے ذریعہ انجام دی گئی ترقیاتی سرگرمیوں سے انھیں آگاہ کیا اوریہ بھی بتایاکہ خوراک ڈبہ بندی کی صنعت کو بھارت میں مزید ترقی دینے کے لئے ان کی وزارت کے مستقبل کے منصوبے کیاہیں ۔ خصوصاًسرکاری ۔ نجی شراکت داری کے ذریعہ اس شعبے کو اس طریقے سے مہمیز کیاجاسکتاہے ۔
اس موضوع پراظہارخیال کرتے ہوئے کہ خوراک ڈبہ بندی کا شعبہ جائے موقع پر کاشت کی زمین پرآمدنی میں اضافہ کا باعث ہوسکتاہے اورکاشتکاروں کوان کی آمدنی دوگناکرنے میں معاون ہوسکتاہے ، جناب نائیڈونے وزیروں کو مشورہ دیاکہ وہ کاشت کاربرادری کواس پہلوسے آگاہ کریں اورانھیں بااختیار بنائیں تاکہ کاشت کاربرادری خوراک ڈبہ بندی پرتوجہ مرکوز کرسکے اور زرعی مصنوعات کی قدروقیمت میں اضافہ ممکن ہوسکے اورخوراک ڈبہ بندی کے شعبے میں کاشت کارحضرات سرگرم شراکت دار کی حیثیت اختیارکرسکیں ۔
ہنرمندی ترقی اور صنعت کاری کے وزیر جناب مہندرناتھ پانڈے نے بھی نائب صدرجمہوریہ ہند سے ملاقات کی اور انھیں ہنرمندی ترقیات کے سلسلے میں حکومت کی جانب سے انجام دی جانے والی سرگرمیوں اورپہل قدمیوں سے آگاہ کیاتاکہ بھارت کوآبادی کی شکل میں جوبالادستی حاصل ہے اسے بروئے کارلایاجاسکے ۔ جناب نائیڈونے وزیر موصوف کو مشورہ دیاکہ وہ ترقیاتی سرگرمیوں خصوصاہنرمندی ترقیات کو بڑھاواد یں اور صنعت وادارہ جاتی روابط کو فروغ دیں ۔ جناب نائیڈونے خیال ظاہرکیا کہ ہنرمندی ترقیات کا پہلو ایک ایساپہلو ہے جو بھارت کے مستقبل کو بدلنے کی کسوٹی ثابت ہوسکتاہے۔
قانون وانصاف ، مواصلات اورالیکٹرانکس اوراطلاعاتی تکنالوجی کے وزیر، جناب روی شنکر پرساد سے گفت وشنید کرتے ہوئے نائب صدرجمہوریہ ہند نے آندھرپردیش میں سمیر  کے متعلق استفسار کیا۔
وزیرموصوف نے نائب صدرجمہوری ہند کو بتایاکہ ویزاگ کے نزدیک گمبھیرم میں 80کروڑروپے کے بقدرکا پروجیکٹ قائم کیاگیاہے اوریہ تقریبامکمل ہوچکاہے اورکام بھی کرنے لگاہے ۔ واضح رہے کہ سمیر یعنی سینٹرفار الیکٹرومیگنیٹک انوائرومنٹل ایفکٹس  کے قیام کے لئے وشاکھاپتنم میں سنگ بنیاد 18فروری ، 2016 کو نائب صدرجمہوریہ ہند کے ہاتھوں رکھاگیاتھا جب موصوف شہری ترقیات کے وزیر تھے ۔
نائب صدرجمہوریہ ہند نے انتخابات سے متعلق عرضیوں کو تیزی سے نمٹانے ، فوجداری مقدمات کو تیزی سے نمٹانے پرزوردیاجن کا تعلق سنگین جرائم سے ہوتاہے انھوں نے ایک معینہ مدت کے اندر پارٹی بدلنے سے متعلق قوانین کے تحت قائم مقدمات کو بھی نمٹانے پرزوردیا۔
وزارت دفاع
ایئر مارشل سجو بالاکرشنن اے وی ایس ایم، وی ایم نے انڈمان اور نکوبار کمانڈ  کے 17ویں کمانڈر ان چیف کا عہدہ سنبھالا
ایئر مارشل سجو بالاکرشنن اے وی ایس ایم، وی ایم نے یکم مئی 2023 کو انڈمان اور نکوبار کمانڈ  کے 17ویں کمانڈر انچیف کا عہدہ سنبھال لیا۔انڈمان اور نکوبار کمان  ہندوستان میں واحد مشترکہ افواج کی کمان ہے جو فوج، بحریہ اور فضائیہ کی صلاحیتوں کے ملک کے منصوبہ بند تھیٹرائزیشن کے لیے ایک ماڈل کے طور پر کام کرتی ہے۔
ایئر مارشل سجو بالاکرشنن نیشنل ڈیفنس اکیڈمی واقع کھڑک واسلا کے ایک ممتاز سابق طالب علم ہیں جنہوں نے 1986 میں ہندوستانی فضائیہ  کے فائٹر اسٹریم میں اپنی خدمات کا آغاز کیا تھا۔ مختلف اقسام کے مِگ-21 اور کرن طیاروں کی 3200 گھنٹوں سے زیادہ حادثات سے پاک لڑاکا پرواز کے ساتھ وہ ایک ماہر جانباز لڑاکا لیڈر ہیں۔ ائیر مارشل اپنے شاندار کیریئر کے دوران مختلف اہم عہدوں پر فائز رہے۔ ان میں ایک بائسن اسکواڈرن کے سی او، اواکس سکواڈرن کے پہلا کمانڈنگ آفیسر اور جودھ پور کے معزز اے ایف اسٹیشن پر ایئر آفیسر کمانڈنگ کی پوزیشن شامل ہیں۔ اے این سی کی کمان سنبھالنے سے پہلے وہ بنگلورو میں آئی اے ایف ٹریننگ کمانڈ میں سینئر ایئر اسٹاف آفیسر تھے۔
ان کی نمایاں خدمات کے لئے انہیں اتی وششٹ سیوا میڈل اور وایو سینا میڈل کے صدارتی ایوارڈز سے سرفراز کیا جا چکا ہے۔
وزیراعظم کا دفتر
بھارت کی جی 20 صدارت کے لیے لوگو، تھیم اور اور ویب سائٹ کی رونمائی
وزیر اعظم جناب نریندر مودی نے آج بھارت کی جی 20 صدارت کے لیے لوگو، تھیم اور ویب سائٹ کی رونمائی کی۔
وزیر اعظم کے ذریعہ ورچووَل طریقہ سے جاری کیے گئے لوگو، تھیم ذیل میں دیے گئے ہیں:
لوگو اور تھیم کی وضاحت:
جی 20 کا لوگو بھارت کے قومی پرچم کے زندہ رنگوں – زعفرانی، سفید اور ہرا، اور نیلا - سے ترغیب یافتہ ہے ۔ اس میں بھارت کے قومی پھول کمل کے ساتھ زمین کو جوڑا گیا ہے، جو چنوتیوں کے درمیان ترقی کو ظاہر کرتا ہے۔ زمین زندگی کے تئیں بھارت کے کرہ ٔ ارض دوست نقطہ نظر کی عکاسی کرتی ہے جو فطرت کے ساتھ ہم آہنگی کی علامت ہے ۔جی 20 لوگو کے نیچے دیوناگری رسم الخط میں ’’بھارت‘‘ لکھا ہے۔
لوگو ڈیزائن کے لیے منعقدہ ایک کھلے مقابلے کے دوران موصول ہوئی تجاویز کے عناصر کو اس لوگو میں شامل کیا گیا ہے۔ مائی گو پورٹل پر منعقدہ اس مقابلے کو 2000 سے زائد داخلوں کے ساتھ زبردست ردعمل حاصل ہوا۔ یہ جی 20 کی بھارت کی صدارت کے دوران عوامی شراکت داری کی وزیر اعظم کی تصوریت سے ہم آہنگ ہے۔
بھارت کی جی 20 کی صدارت کا عنوان – ’’وسودھیو کٹمب کم‘‘ یا ’’ایک کرۂ ارض، ایک کنبہ، ایک مستقبل‘‘- مہا اُپ نِشد کے قدیم سنسکرت صحیفے سے لیا گیا ہے۔ لازمی طور پر، یہ مضمون زندگی کی تمام اقدار – انسان، جانور، پیڑ پودے ، جراثیم – اور زمین پر اور وسیع کائنات میں ان کے باہمی تعلق کی تصدیق کرتا ہے۔
یہ تھیم انفرادی طرز حیات کے ساتھ ساتھ قومی ترقی کی سطح پر، اپنے متعلقہ، ماحولیاتی طور پر پائیدار اور ذمہ دار متبادلوں کے ساتھ ’لائف‘  پر بھی روشنی ڈالتی ہے، جس کی وجہ سے عالمی سطح پر تغیراتی اقدامات کیے جاتے ہیں اور نتیجتاً ایک صاف ستھرا، سبز اور نیلگوں مستقبل یقینی ہوتا ہے۔
لوگو اور تھیم مل کر بھارت کی جی 20 کی صدارت کے تعلق سے ایک مضبوط پیغام دیتے ہیں، جو دنیا میں سبھی کے لیے مبنی بر انصاف مساوی ترقی کے لیے ایک پائیدار، جامع، ذمہ دار اور مبنی بر شمولیت انداز میں کوشش کر رہا ہے، وہ بھی ایسی صورتحال میں جب ہم ہنگامہ خیز دور سے گزر رہے ہیں۔ یہ لوگو اور تھیم ہماری جی 20 کی صدارت کے لیے ایک منفرد بھارتی نقطہ نظر کی نمائندگی کرتے ہیں ، جو اپنے آس پاس کے ایکو نظام کے ساتھ ہم آہنگی پیدا کرکے جینا سکھاتا ہے۔
بھارت کے لیے جی 20 کی صدارت ’’امرت کال‘‘ کے آغاز کی بھی علامت ہے۔ یہ ’’امرت کال‘‘ 15 اگست 2022 کو اس کی آزادی کی 75ویں سالگرہ سے شروع ہوکر اس کی آزادی کے 100ویں برس تک کی 25 برس کی مدت پر مشتمل ہے اور ایک مستقبل پر مبنی، خوشحال، مبنی بر شمولیت اور ترقی یافتہ معاشرہ، جس کی بنیاد میں انسان پر مرتکز نقطہ نظر ہو، کی جانب آگے بڑھنے والا سفر ہے۔
جی 20 ویب سائٹ
وزیر اعظم کے ذریعہ بھارت کی جی 20 کی صدارت کی ویب سائٹ www.g20.in کا آغاز بھی کیا گیا۔ یہ ویب سائٹ یکم دسمبر 2022، جس دن بھارت جی 20 کی صدارت کا عہدہ اختیار کرے گا، کو جی 20 کی صدارت کی ویب سائٹ www.g20.in پر بلارکاوٹ منتقل ہو جائے گی۔ جی 20 اور لاجٹکس انتظامات کے بارے میں اہم معلومات کے علاوہ، اس ویب سائٹ کا استعمال جی 20 سے متعلق معلومات کے ذخیرے اور خدمت کے لیے بھی کیا جائے گا۔ اس ویب سائٹ میں شہریوں کے لیے سجھاؤ پیش کرنے کا ایک سیکشن بھی شامل ہے۔
جی 20 ایپ:
ویب سائٹ کے علاوہ، اینڈرائڈ اور آئی او ایس، دونوں پلیٹ فارموں پر ایک موبائل ایپ ’’جی 20 انڈیا‘‘ جاری کی گئی ہے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 182.23 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست سرگرم معاملوں کی تعداد 22,427 ہے۔
فی الحال زیر علاج مریضوں کی شرح 0.05 فیصد ہے۔
سردست ملک میں شفایابی کی شرح 98.75 فیصد ہے۔
گزشتہ 24 گھنٹوں کے دوران 2,531 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,24,75,588 ہوگئی ہے۔
پچھلے 24 گھنٹوں کے دوران 1,938 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 78.49 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 6,61,594 ٹیسٹ کئے گئے۔
وزارت دفاع
راحت رسانی اقدامات
نئی دہلی، 8 اگست 2019/لگاتار ہونے والی بارش کے نتیجے میں شمالی کرناٹک اور جنوبی مہاراشٹر میں وسیع پیمانے پر سیلابی صورتحال پیدا ہوگئی ہے۔کرناٹک میں بیلگام، باگلکوٹ اور رائچور مہاراشٹر میں کولہاپور ، سانگلی اور رائے گڑھ سیلاب سے سب سے زیادہ متاثرہ اضلاع ہیں۔ ان علاقوں میں عام زندگی درہم برہم ہوگئی ہے ، سول انتظامیہ کی درخواست پر مسلح دستوں نے تیزی کے ساتھ صورتحال کا سامنا کرنے کا سلسلہ شروع کیا ہے۔ فضائیہ کے طیارے مثلا آئی ایل -76 ، اے این 32 اور ایورو کو بری فوج/بحری فوج کی بچاؤ ٹیموں /این ڈی آر ایف کو پہنچانے کے لئے استعمال کیا جارہا ہے۔ انجینئرنگ ٹاسک فورس سمیت بری فوج کی ٹکڑیاں کشتیوں اور سیلاب سے نمٹنے کے سازوسامان سمیت متعلقہ علاقوں میں تعینات کی گئی ہیں۔ کشتیوں اور خصوصی غوطہ خوروں کے ساتھ بحریہ کی بچاؤ ٹیمیں اندرون ملک بچاؤ کاری آپریشنوں میں لگائی گئ ہیں اور ساحلی محافظ دستے کا عملہ بھی مصروف عمل ہے۔
مسلح دستوں کے ایک ہزار سے زائد اراکین پر مشتمل عملہ کشتیوں اور دیگر خصوصی سیلاب رسانی سازوسامان سمیت کرناٹک میں تعینات کیا گیا ہے۔ ساتھ میں دو ہیلی کاپٹر بھی لگائے گئے ہیں جن کی اچھی خاصی صلاحیت ہے۔ چار ہیلی کاپٹروں کے ساتھ تقریباً چار سو اراکین پر مشتمل عملہ مہاراشٹر میں بچاؤ کاری آپریشنوں میں لگایا گیا ہے۔ مذکورہ بالا اقدامات کے علاوہ مجموعی طور پر دس طیارے این ڈی آر ایف کی ٹیموں اور انجینئرنگ ٹاسک فورس کو متاثر علاقوں تک پہنچانے میں مصروف عمل ہیں۔ ان تمام تر اقدمات کی رفتار برعکس موسمی حالات کی وجہ سے متاثر ہوئی ہے ۔ لگاتار ہونے والی بارش نے ہوائی آپریشن کو محدود کردیا ہے خصوصا ایسے موسم میں ہیلی کاپٹر کی پرواز کافی دشوار ہوگئی ہے۔ پونے میں واقع جنوبی کمان کے ہیڈکوارٹر زکو متعلقہ ریاستی حکومت کے ساتھ تال میل بناکر راحت رسانی آپریشنوں کے لئے نوڈل ایجنسی قرار دیا گیا ہے۔
ہیڈکوارٹر سے مربوط دفاعی عملہ فراہم کیا گیا ہے اور مجموعی کمان اور کنٹرول مرکز دہلی سے کام کررہا ہے تاکہ راحت رسانی کے سلسلہ میں جو بھی مطالبات پیش کئے جائیں ان کی تخصیص وسائل کی شکل میں تینوں خدمات کے ذریعہ کی جاسکے۔ مرکزی حکومت کی جانب سے 24X7کی بنیاد پر تال میل بناکر کام کیا جارہا ہے۔
۔۔۔۔۔۔۔۔۔۔
م ن۔ ۔ ج۔
U- 3650
(Visitor Counter : 37
ہنر مندی کے فروغ اور صنعت کاری کی وزارت
دویانگ افراد کے لئے این ایس ڈی سی کے ذریعے چلائے جانے والے پروگرام
ہنرمندی کی ترقی اور صنعت کاری کے وزیر مملکت جناب راجیو چندر شیکھر نے آج راجیہ سبھا میں ایک تحریری جواب میں بتایا کہ اسکل انڈیا مشن کے تحت، ہنر مندی کی ترقی اور صنعت کاری کی وزارت اپنی اہم اسکیم پردھان منتری کوشل وکاس یوجنا  کے ذریعے ملک کے نوجوانوں کو ہنر مندی کی تربیت فراہم کرا رہی ہے۔ اس وزارت کے تحت کام کرنے والا نیشنل اسکل ڈیولپمنٹ کارپوریشن ملک بھر میں پردھان منتری کوشل وکاس یوجنا  کے مرکزی حصے کو نافذ کر رہا ہے جس کے دویانگ جن  سمیت معاشرے کے تمام طبقات کا احاطہ کیا گیا ہے۔ ملک بھر میں 31 دسمبر 2021 تک تقری پی ایم کے وی وائی کے تحت تقریباً 49000 دیویانگ جنوں کو تربیت/ سمت بندی فراہم کرائی گئی ہے۔
پی ایم کے وی وائی کے تحت، ہنر کی تربیت میں دویانگ جنوں کی شرکت کی حوصلہ افزائی کے لیے ترغیبات فراہم کرائی جاتی ہیں، جن میں ماہانہ آنے جانے کے کرائے کی مدد، معاون آلات، ایڈ اور ایپلائنسز کے لیے مالی امداد اور بورڈنگ اور لاجنگ شامل ہیں۔ اس کے علاوہ، دویانگ جنوں کی ہنر مندی کی ضرورتوں کو پورا کرنےکے لئے دویانگ جن کے واسطے ایک مخصوص سیکٹر اسکل کونسل کی تشکیل کی گئی ہے جسے اسکل کونسل فار پی ڈبلیو ڈی  کہا جاتا ہے، ایس سی پی ڈبلیو ڈی میں ایسے دویانگ جن مواقف تربیت مراکز کو پینل میں شامل کیا گیا ہے جن کو بریل، بینائی سے محروم کمپیوٹر اسکرین ریڈر ، گویائی اور سماعت سے محروم افراد کے لیے اشاروں کی زبان کے ترجمان کے انتظام کے لئے ڈھانچہ جاتی طور پر ڈیزائن کیا گیا ہے۔
آجروں اور روزگار تلاش کرنے والوں کے درمیان تعامل کو تیزی سے ٹریک کرنے کے لیے جاب فیئر/روزگار میلہ پلیسمنٹ آؤٹ ریچ اسٹریجی کا ایک حصہ ہے۔ روزگار میلوں کا اہتمام نیشنل اسکل ڈیولپمنٹ کارپوریشن ، پردھان منتری کوشل کیندروں ، سیکٹر اسکل کونسلز  اور ٹریننگ پرووائیڈرز  کے ذریعے پی ایم کے وی وائی کے مجموعی ’’ روزگار کی ترغیب اور جاب میلاز/روزگار اتسو‘‘ کے طور پر کیا جاتا ہے اور یہ ایک جاری رہنے والا عمل ہے۔ روزگار میلوں کا اہتمام دویانگ جنوں سمیت سبھی افراد کے لیے کیا جاتا ہے۔ ان میلوں میں سہولتوں مثلاً دویانگ جنوں کے رجسٹریشن ونڈو تک ضرورت کے مطابق بہ آسانی رسائی فراہم کرانے کے لیے دویانگ جنوں پر خصوصی توجہ دی جاتی ہے ۔ اس کے علاوہ دویانگ جنوں کی خدمات حاصل کرنے میں دلچسپی رکھنے والے آجروں کے خصوصی گروپ کو بھی روزگار میلوں میں مدعو کیا جاتا ہے۔ 31 دسمبر 2021 تک کے گزشتہ تین برسوں کے دوران 1576 روزگار میلےوں کا اہتمام کیا گیا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-1377
(Visitor Counter : 55
وزارت دفاع
ہندوستان اوربرطانیہ کی فوج کے درمیان اجئے ویریئر2020مشقوں کاآغاز
نئی دہلی، 13فروری :ہندوستان اوربرطانیہ کی فو ج کے درمیان اجئے ویرئیر2020فوجی مشقیں آج برطانیہ کے سیلس بری کے علاقے میں شروع ہوگئی ہیں ۔پانچویں فوجی مشقوں کا مقصد شہری اور نیم شہری علاقوں میں شورش پسندی کا مقابلہ کرنے اورانسداد دہشت گردی کی کارروائیوں میں دونوں ملکوں کے فوجیوں کو تربیت فراہم کرنا ہے ۔ اجے ویریئر2020نامی فوجی مشقیں ہندوستان اوربرطانیہ کے درمیان طویل عرصے سے جاری حکمت عملی پرمبنی تعلقات کی ایک روشن مثال ہیں ۔
فوجی مشقوں کی افتتاحی تقریب کے دوران برطانیہ کی 7انفینٹری برگیڈکے کمانڈرٹوم بیوک نے ہندوستانی فوجی دستے کا استقبال کیا۔ ان فوجی مشقوں کے حصے کے طورپر انسداد دہشت گردی کی کارروائی اورشورش پسندی سے نمٹنے سے متعلق مشقیں اوراہم لیکچرس کے علاوہ دیگر عملی کارروائیوں کابھی اہتمام کیاجائے گا۔ دونوں ملکوں کی فوجیں اس طرح کی صورت حال سے نمٹنے میں اپنے اپنے قیمتی تجربات ایک دوسرے کو فراہم کریں گی اور مشترکہ کارروائی کے لئے طریقہ کاراورمشقوں کی نئی حکمت عملی سے بھی ایک دوسرے کو جانکاری فراہم کرائیں گی ۔
یہ مشقیں 72 گھنٹے کی مشترکہ فوجی مشقوں کے ساتھ پایہ ٔ تکمیل تک پہنچ جائیں گی ۔ جس میں انسداد دہشت گردی کی کارروئیاں کرنے کے دوران فوجیوں کی طرف سے مشترکہ آپریشن پرتوجہ مرکوز ہوگی ۔ یہ فوجی مشقیں دوجمہوری ملکوں کی فوجوں کے لئے ایک بڑاقدم ہے تاکہ ایک دوسرے کے مالامال آپریشنل تجربوں سے فائدہ حاصل کیاجاسکے اور ایک دوسرے کو تربیت دی جاسکے ۔
نوجوانوں کے امور اور کھیل کود کی وزارت
کھیلو انڈیا یوتھ گیمز 2021 میں مرد اور خواتین دونوں زمروں کے یوگاسنا کھیل کو شامل کیا جارہا ہے:جناب کیرن رجیجو
نئی دہلی،25مارچ 2021/ یوگاسانا کو مسابقتی کھیل کی حیثیت سے ترقی دینے سمیت متعلقہ عوامل کو مد نظر رکھنے کے بعد حکومت نے قومی یوگاسنا اسپورٹس فیڈریشن  کو ملک میں مسابقتی کھیل کی حیثیت سے یوگاسنا کے فروغ اور ترقی کے لئے ایک قومی کھیل فیڈریشن کے طور پر تسلیم کیا ہے۔
مرد اور خواتین دونوں زمروں کے لئے یوگاسنا کھیل کو کھیلو انڈیا یوتھ گیمس، 2021 میں شامل کیا گیا ہے۔ حکومت کی جانب سے تسلیم کئے جانے سے این وائی ایس ایف کو بھی تمام زمروں میں قومی مقابلوں کے انعقاد کے لئے مالی امداد کے لئے اہل بناتی ہے، یعنی سینئر، جونیئر اور سب جونیئر اور بین الاقوامی کھیل مقابلوں میں حصہ داری کے اہل بناتی ہے۔ سرکاری طور پر تسلیم کئے جانے کے طور پر یہ این وائی ایس ایف پر منحصر ہے، خاص طور سے یوگاسنا کی تشہیر اور فروغ کے لئے ذمہ دار ہے، ا سکے علاوہ سالانہ چیمپئن شپ مقابلوں کا انعقاد کرنا اور یوگاسنا کو بین الاقوامی کھیل مقابلوں میں ہندستانی کھلاڑیوں اور ٹیموں کی حصہ داری کو یقینی بنانا بھی این وائی ایس ایف کی ذمہ داری ہے۔
یہ جانکاری نوجوانوں کے امور اور کھیلوں کے وزیر مملکت جناب کرن رجیجو نے آج لو ک سبھا میں ایک سوال کے تحریری جواب میں دی۔
ش ح۔ ش ت۔ج
Uno-3062
(Visitor Counter : 128
امور داخلہ کی وزارت
فارنسک لیباریٹریاں
نئی دہلی:26؍جولائی2022:
وزیر مملکت برائے داخلہ جناب اجے کمار مشرا نے آج لوک سبھا میں ایک سوال کے تحریری جواب میں یہ معلومات دی کہ دستیاب معلومات کے مطابق تکنیکی اور الیکٹرانک ثبوت کی فارنسک جانچ کے لئے سات مرکزی فارنسک سائنسی لیباریٹریوں میں سہولتوں کے علاوہ سائبر فارنسک –کم-تربیتی لیباریٹریوں کو 28ریاستوں؍مرکز کے زیر انتظام ریاستوں میں شر وع کیا گیا ہے، جن کے نام ہیں آندھرا پردیش، اروناچل پردیش، گجرات، چھتیس گڑھ، ہریانہ، ہماچل پردیش، کیرالہ، کرناٹک، مدھیہ پردیش، مہاراشٹر، میزورم، اُڈیشہ، سکم، تلنگانہ، اتراکھنڈ، اترپردیش، گوا، میگھالیہ، ناگالینڈ، دادر و نگر حویلی، دمن و دیو، پنجاب ، آسام، تریپورہ، پڈوچیری، جموں و کشمیر، چنڈی گڑھ، راجستھان اور مغربی بنگال ڈیجیٹل دھوکہ دہی ؍سائبر فارنسک کے اہم معاملوں کی جانچ کے لئے مرکزی فارنسک سائنس لیباریٹری حیدرآباد میں ایک نیشنل سائبر فارنسک سائنس لیباریٹری قائم کی گئی ہے۔
حکومت نے فارنسک اہلیتوں کی جدید کاری کے لئے ایک اسکیم کو منظوری دی ہے، جو دیگر باتوں کے ساتھ ساتھ سائبر –فارنسک سمیت جدید مشینری اور آلات کے ساتھ اعلیٰ معیار والی فارنسک سائنس سہولتوں کو فروغ دینے کے لئے ریاستوں؍مرکز کے زیر انتظام ریاستوں کو امداد فراہم کرے گی۔نئی سہولتوں کا قیام ایک مستقل عمل ہے اور یہ ہر ریاست؍ مرکز کے زیر انتظام خطے کی ضرورتوں اور مطالبے کا کام ہے۔
فارنسک سائنس اور لیباریٹریوں میں اہلیت کا اضافہ سائبر جرائم سے وسیع طورپر اور اشتراکی طریقے سے نمٹنے کے سسٹم کو مضبوط کرے گا۔ فارنسک سائنس لیباریٹریوں میں معیار کو یقینی بنانے کے لئے وزارت داخلہ کے تحت فارنسک سائنس خدمات سے متعلق ڈائریکٹوریٹ نے سائبر کیس کارکردگی کی جانچ کے لئے کام کے عمل کا ضابطہ اور فارنسک سائنس لیباریٹریوں کا قیام ؍جدید کاری کے لئے آلات کی ایک معیارات کی فہرست سائبر-فارنسک کے لئے آلات سمیت جاری کی ہے۔
مرکزی فارنسک سائنس لیباریٹریوں نے پچھلے سال قانون نافذ کرنے والی ایجنسیوں ، عدالتوں اور بینکوں سے موصولہ سائبر؍ الیکٹرونک ثبوت میں 31354نمائش کے ساتھ 2190معاملوں کا نمٹارا کیا ہے۔سینٹرل فارنسک سائنس لیباریٹری ہر ماہ اوسطاً 100مجرمانہ معاملوں کا نمٹارا کررہی ہے۔ ریاستوں؍ مرکز کے زیر انتظام خطوں میں معاملات کے نمٹارے کی معلومات مرکزی سطح پر نہیں رکھی جاتی ہے۔
موجود وقت میں فارنسک لیباریٹریوں کی صورتحال کو بہتر بنانے اور اس طرح کی نئی لیباریٹریوں کے قیام کے لئے سال 20-2019، 21-2021، 22-2021اور رواں سال میں بالترتیب 6.92کروڑ روپے، 7.91کروڑ روپے،9.16کروڑ روپے اور 5.19کروڑ روپے جاری ؍ استعمال کئے گئے ہیں۔ سالانہ بجٹ میں ضرورت کے مطابق فنڈ مختص کیا جاتا ہے۔
وزیراعظم کا دفتر
روزگار میلے کے تحت، وزیر اعظم 13 اپریل کو سرکاری محکموں اور تنظیموں میں نئے بھرتی ہونے والے تقریباً 71,000 تقرری نامے تقسیم کریں گے
وزیر اعظم جناب نریندر مودی 13 اپریل 2023 کو صبح 10:30 بجے ویڈیو کانفرنسنگ کے ذریعے تقریباً 71,000 نئے بھرتی ہونے والے افراد کو تقرری نامے تقسیم کریں گے۔ وزیراعظم اس موقع پر ان مقررین سے خطاب بھی کریں گے۔
روزگار میلہ وزیر اعظم کے روزگار کے مواقع پیدا کرنے کو اولین ترجیح دینے کے عزم کی تکمیل کی طرف ایک قدم ہے۔ توقع ہے کہ روزگار میلہ مزید روزگار پیدا کرنے میں ایک محرک کے طور پر کام کرے گا اور نوجوانوں کو بااختیار بنانے اور قومی ترقی میں شرکت کے لیے بامعنی مواقع فراہم کرے گا۔
ملک بھر سے منتخب ہونے والے نئے بھرتی کئے گئے افراد ، حکومت ہند کے تحت، دیگر کے علاوہ ، مختلف عہدوں/ آسامیوں جیسے ٹرین منیجر، اسٹیشن ماسٹر، سینئر کمرشل کم ٹکٹ کلرک، انسپکٹر، سب انسپکٹر، کانسٹیبل، اسٹینوگرافر، جونیئر اکاؤنٹنٹ، پوسٹل اسسٹنٹ، ٹیکس انسپکٹر، ٹیکس اسسٹنٹ، سینئر ڈرافٹ مین، جے ای/سپروائزر، اسسٹنٹ پروفیسر، ٹیچر، لائبریرین، نرس، پروبیشنری آفیسرز، پی اے، ایم ٹی ایس میں شامل ہوں گے۔
نئے شامل کیے گئے تقرری یافتگان کو کرمایوگی پرارمبھ کے ذریعے خود کو تربیت دینے کا موقع بھی ملے گا، جو کہ مختلف سرکاری محکموں میں تمام نئے تقرری پانے والوں کے لیے ایک آن لائن اورینٹیشن کورس ہے۔
کامرس اور صنعت کی وزارتہ
ڈی پی آئی آئی ٹی نے پی ایم گتی شکتی نیشنل ماسٹر پلان پر شمالی زون کی ریاستوں/مرکز کے زیر انتظام علاقوں کے ساتھ جائزہ میٹنگ کی
ریاستوں/مرکز کے زیر انتظام علاقوں کے درمیان پی ایم گتی شکتی نیشنل ماسٹر پلان کے زیادہ سے زیادہ استعمال کی حوصلہ افزائی کرنے کے لیے، لاجسٹکس ڈویژن، شعبہ برائے فروغ صنعت اور اندرونی تجارت ، وزارت تجارت اور صنعت ہفتہ وار میٹنگوں کا اہتمام کرتاہے۔ ان میٹنگوں میں مختلف ریاستوں اور مرکز کے زیر انتظام علاقوں کے نوڈل افسران/نمائندوں کے ساتھ بات چیت ہوتی ہے، تاکہ قومی ماسٹر پلان کا استعمال کرتے ہوئے اثاثوں کی نقشہ سازی اور پروجیکٹ کی منصوبہ بندی میں ان کی پیش رفت کا اندازہ لگایا جا سکے۔
شمالی زون کی ریاستوں/مرکز کے زیر انتظام علاقوں کے لیے ایک جائزہ اجلاس طلب کیا گیا، جس کی صدارت خصوصی سیکریٹری ،ڈی پی آئی آئی ٹی محترمہ سومیتا داؤرا نے کل ورچوئل موڈ میں کی۔ میٹنگ میں پنجاب، ہماچل پردیش، چندی گڑھ، جموں و کشمیر، لداخ، ہریانہ، دہلی اور اتراکھنڈ جیسی ریاستوں/مرکز کے زیر انتظام علاقوں سے فعال شرکت دیکھنے میں آئی۔ انہوں نے میٹنگ کا آغاز ریاستوں/مرکز کے زیر انتظام علاقوں کے اچھے کام کی تعریف کرتے ہوئے کیا اور ان سے، سامنے آنے والے استعمال کے معاملات پر پیشکشوں کی درخواست کی۔
میٹنگ کے دوران، خصوصی سیکریٹری  نے شمالی زون کی ریاستوں/مرکز کے زیر انتظام علاقوں کو علاقے کی ترقی کے لیے پی ایم گتی شکتی ایس ایم پیکا استعمال کرنے کی ترغیب دی۔ ایک ایس ڈبلیو او ٹی یعنی تجزیہ، ریاستوں/مرکز کے زیر انتظام علاقوں کے ذریعے کیا جا سکتا ہے ،تاکہ علاقے کی ترقی کی منصوبہ بندی کے لیے سماجی، بنیادی ڈھانچے اور لاجسٹکس میں خلاء کی نشاندہی کی جا سکے۔ پہاڑی خطوں کی وجہ سے زیادہ تر شمالی ریاستوں/مرکز کے زیر انتظام علاقوں کو درپیش پہلے اور آخری میل کنکٹی ویٹی کے چیلنج کو پی ایم گتی شکتی این ایم پی کا استعمال کرتے ہوئے بنیادی ڈھانچے اور سماجی شعبے کے منصوبوں کی منصوبہ بندی کے ذریعے حل کیا جا سکتا ہے۔ اس کے نتیجے میں کاروبار کرنے میں آسانی، زندگی گزارنے میں آسانی اور خدمات کی فراہمی میں آسانی ہوگی، جس سے کاروباری سرمایہ کاری اور سیاحت میں بہت اضافہ ہوگا۔
انہوں نے اس بات پر زور دیا کہ’پوری حکومت‘ کا نقطہ نظر جو محکمانہ سائلو کو توڑتا ہے، اس سے شمالی ریاستوں جیسے ہماچل پردیش، اتراکھنڈ، لداخ کے مرکز کے زیر انتظام علاقے کے ’وائبرنٹ ولیج‘ کی ترقی میں بھی فائدہ ہوگا۔
خصوصی سکریٹری نے اس بات پر روشنی ڈالی کہ پی ایم گتی شکتی نیشنل ماسٹر پلان کے رہنما اصولوں کے مطابق این ایم پی سماجی و اقتصادی ترقی کے لیے ملٹی موڈل کنکٹی ویٹی، علاقے کی ترقی میں سہولت فراہم کرنے اور خدمت کی فراہمی کے لیے دور دراز کے علاقے تک پہلے اور آخری میل کنیکٹیویٹی کی پیشکش کرے گا۔
ریاستوں/مرکز کے زیر انتظام علاقوں کو ایس ایم پی کے استعمال کے فوائد کے بارے میں زیادہ حساسیت کے لیے ریاستی انتظامی تربیتی اداروں کے ساتھ پی ایم گتی شکتی پر بات چیت کرنے کی ترغیب دی گئی۔